**REZULTATI PROGRAMA „*Prilagodba i izrada literature za slijepe i slabovidne studente psihologije i teologije u zvučnom i digitalnom obliku* - 2021./2022.“:**

* **Prilagodba i izrada 47 digitalnih udžbenika i 19 znanstvenih članaka (=obvezna literatura za 3. godinu studija teologije) u odgovarajućem digitalnom formatu namijenjenom za korištenje preko čitača zaslona** (posudba literature, brisanje podcrtanih dijelova teksta, skeniranje, pretvaranje teksta u računalno čitljiv oblik uz pomoć posebnoga programa za optičko prepoznavanje znakova, obrada i ispravljanje teksta u *ABBYY Fine Readeru* i *Wordu*, izrada naslova u odgovarajućem digitalnom formatu)
* **Prilagodba i izrada cjelokupne obvezne literature (udžbenika ili odabranih poglavlja udžbenika, znanstvenih članaka, standarda, profesorskih skripti i *Power Point* prezentacija s predavanja) za zimski semestar studija psihologije na Sveučilištu u Zadru u zvučnom formatu** (komunikacija s nositeljima kolegija i drugim stručnim djelatnicima na sveučilištu oko detaljne definicije opsega prilagodbe, prikupljanje literature, interpretacija teksta cjelokupne obvezne literature, prilagodba vizualnog sadržaja, snimanje i tonska obrada, uređivanje DAISY formata, izrada udžbenika)
* Pružena pomoć i prilagođeni odgojno-obrazovni i nastavni oblici, metode i sredstva rada

potrebama i sposobnostima slijepih i slabovidnih studenata teologije u Rijeci i psihologije na Sveučilištu u Zadru, ali i ostalih studenata koji koriste iste udžbenike i imaju slične senzoričke i motoričke teškoće

* Poboljšana suradnja neprofitnih organizacija, zdravstvenih i drugih skrbnika/roditelja, profesora i stručnih suradnika koji su direktno uključeni u odgojno-obrazovni proces i zdravstvenu/socijalnu skrb učenika s posebnim potrebama
* Profesionalno provedene sve potrebne i održive programske aktivnosti s ciljem osiguravanja uporabe udžbenika za potrebe slijepih i slabovidnih studenata na visokim učilištima, uz prihvaćanje njihovih potreba, interesa, sposobnosti i mogućnosti
* Razvoj prava osoba s invaliditetom, unapređenje i poboljšanje obrazovanja slijepih i slabovidnih studenata

*Popis literature prilagođene tijekom trajanja programa može se zatražiti u specijalnoj knjižnici Čujem, vjerujem, vidim*

**PROJEKT JE FINANCIRAN SREDSTVIMA MINISTARSTVA ZNANOSTI I OBRAZOVANJA RH.**

